title: Η εξάλειψη της γραφειοκρατίας μέσω στρατηγικών μεταρρυθμίσεων ως κύριος παράγοντας στην αναδιοργάνωση και αποτελεσματική λειτουργία του Ελληνικού Δημόσιου Τομέα
title: The elimination of bureaucracy through strategic reforms as a major factor in the reorganization and efficient operation of the Greek Public Sector
titleType: AlternativeTitle
Creators: name: Καραγιάννης, Χρήστος
Publisher: name: Πανεπιστήμιο Δυτικής Αττικής
Year: 2023
Subjects: Δημόσια διοίκηση
Γραφειοκρατία
Διοικητικός εκσυγχρονισμός
Νέο δημόσιο μάνατζμεντ
Ηλεκτρονική διακυβέρνηση
Ηλεκτρονική δημοκρατία
Public administration
Bureaucracy

description: Η γραφειοκρατία έχει αναγνωριστεί ως η κύρια αιτία των συνεχιζόμενων παθογενειών και της διαφθοράς στον δημόσιο τομέα ως αποτέλεσμα των συνεχιζόμενων προβλημάτων με τη Δημόσια Διοίκηση στην Ελλάδα. Οι αλλαγές στην παγκόσμια οικονομία κατέστησαν αναγκαία την εξάλειψη της γραφειοκρατίας, καθιστώντας παράλληλα απαραίτητη τη δημιουργία ενός ευέλικτου και αποτελεσματικού δημόσιου τομέα που θα λειτουργεί ως το οικονομικό θεμέλιο για την ευρεία και κοινωνική ανάπτυξή του. Βασικός στόχος του εκσυγχρονισμού και της αναβάθμισης των υπηρεσιών που προσφέρει στους Έλληνες πολίτες και τις επιχειρήσεις μια λειτουργική και αποτελεσματική Δημόσια Διοίκηση είναι η αναδιοργάνωση της ίδιας, αποτελώντας ένα φλέγον ζήτημα, το οποίο επιβιώνει στο πέρασμα των χρόνων. Υπό την πίεση της οικονομικής κρίσης, που εκδηλώθηκε στα τέλη της πρώτης δεκαετίας του 21ου αιώνα και έπληξε καθολικά το παγκόσμιο γίγνεσθαι, αναδείχθηκε η ανάγκη για άμεσες και αποδοτικές αλλαγές, ώστε να επιτευχθεί αναδιοργάνωση και εύρυθμη κρατική λειτουργία. Η πανδημία του κορονοϊού Covid-19 οδήγησε στην επιτακτική ανάγκη χρήσης των νέων τεχνολογιών και των συστημάτων πληροφορικής από όλους τους πολίτες ανεξαρτήτου ηλικίας και εκπαιδευτικού επιπέδου, απαιτώντας από την Πολιτεία να δράσει γρήγορα και τη Δημόσια Διοίκηση να επιλύσει άμεσα με τον καλύτερο δυνατό τρόπο τις παθογένειες που την χαρακτηρίζουν και την οδηγούν σε εμφανή δυσλειτουργία. Σε αυτό το πλαίσιο η στοχευμένη εξάλειψη του γραφειοκρατικού συστήματος διοίκησης αποτέλεσε κομβικής σημασίας παράμετρο, τονίζοντας την αναγκαιότητα άρσης και τη δημιουργία μιας πρακτικής και λειτουργικής Δημόσιας Διοίκησης. Η παρούσα μεταπτυχιακή διατριβή προτείνει μια ολοκληρωμένη πρόταση στρατηγικών μεταρρυθμίσεων αντιμετώπισης και εξάλειψης του γραφειοκρατικού μοντέλου της ελληνικής δημόσιας διοίκησης, που έχει τεκμηριωμένα αναδειχθεί ως ο κύριος και καθοριστικός παράγοντας της μη αποδοτικής λειτουργίας του ελληνικού δημόσιου τομέα. Η καταπολέμηση επιτυγχάνεται μέσω των νέων μεθόδων διαχείρισης οργανισμών, της Διοίκησης Ολικής Ποιότητας για τη συνολική βελτίωση της αποτελεσματικότητας ενός οργανισμού, την εφαρμογή της Ηλεκτρονικής Διακυβέρνησης και της Ηλεκτρονικής Δημοκρατίας με τη χρήση του διαδικτύου, το οποίο εμπλουτίζεται από την πληθώρα των δεδομένων και καθίσταται πιο προσαρμόσιμο με τη χρήση ψηφιακών τεχνολογιών πληροφοριών και επικοινωνιών, που μπορούν να εφαρμοστούν σε δημοκρατικούς θεσμούς και διαδικασίες, αναπτύσσοντας με αυτόν τον τρόπο μια αμφίδρομη σχέση μεταξύ κοινωνίας και κρατικού μηχανισμού. Η σποραδική προσέγγιση, που έχει λάβει χώρα μέχρι και σήμερα για την αντιμετώπιση της γραφειοκρατίας, δεν αντικατοπτρίζει το εύρος και την πολυπλοκότητα του φαινομένου. Αντιθέτως, καταδεικνύει πως η αποτυχία πρακτικής εφαρμογής νόμων και κανονισμών είναι ο πρωταρχικός λόγος για τον οποίο απέτυχαν οι όποιες συντελεσμένες προσπάθειες για την καταπολέμησή του μοντέλου γραφειοκρατικής οργάνωσης και διοίκησης.